AlexejDobrolubov/national_council_slovak_2010 huggingface dataset:
39. schôdza NR SR - 6.deň - A. dopoludnia
Dátum: 2025-09-17
Poslanec: Hajko, Jozef (KDH)
Druh vystúpenia: Vystúpenie s faktickou poznámkou

Ďakujem, kolegovia, za vaše vystúpenia podporné. Ja len, ja len k tomu, k tomu pridám, že netrpezlivo čakáme na návrh štátneho rozpočtu, aby som sa ešte v tomto prvom čítaní k tomu vyjadril, pretože práve ten štátny rozpočet bude určujúci a ako som hovoril, ako som hovoril, asi s veľkou pravdepodobnosťou už ten štátny rozpočet je prichystaný, tak tiež si dovolím ešte predsa len apelovať, aby pri ak sú teda možno nejaké korekcie, aby skutočne vláda na to pristúpila s plnou, s plnou vážnosťou a ak ozaj chce ušetriť tých 730 miliónov eur v budúcom roku na prevádzke štátu, tak aby prišla úplne s konkrétnymi opatreniami. Mnoho môže robiť už dnes. Ja len poviem, že tie uznesenia z minulého týždňa napríklad, ktoré predchádzali alebo ktoré boli súčasťou rokovania vlády pri konsolidácii, tak tých uznesení ani v jednom, ani v jednom sa nehovorilo o tom, že ako chce štát na sebe šetriť a skutočne toto je v silách tej vlády, aby pri každom uznesení, ktoré bude od dnes prijímať, aby skutočne tam bola nejaká časť, ktorá sa bude venovať nielen suchým prepočtom, ja neviem, návrhov zákonov na dosah na verejné financie, ale aby tam boli reálne položky, ktoré budú hovoriť o tom, áno, pri prijímaní tohto zákona sa počíta s tým, že vládne inštitúcie ušetria na sebe toľko a toľko. Alebo vláda môže prijímať uznesenia sama z vlastnej vôle, aby zaviazala ministerstvá na to, aby šetrili na sebe. Na to netreba žiaden zákon. Takže očakávam alebo čakal by som, že to bude aj súčasťou návrhu štátneho rozpočtu.
9. schôdza NR SR - 1.deň - B. popoludní
Dátum: 2024-01-31
Poslanec: Hellebrandt, Tomáš (PS)
Druh vystúpenia: Vystúpenie s faktickou poznámkou

50. Ďakujem za slovo. Ja čakám, dokým mi faktickú poznámku napíše umelá inteligencia, stále je to loading, tak dokým mi to napíše, takú otázku na pani bývalú ministerku. Bolo by fajn, keby sme tu diskutovali viac o tej restoratívnej justícii vo vzťahu ku korupcii, lebo mne to nedáva úplne zmysel. Ako to ja chápem, tak restoratívna justícia je o tom, že to obnovuje nejakú sociálnu harmóniu, teda tú ´restors´, znamená obnoviť. No a v praxi to znamená, že páchateľ a obeť nejak spolu prídu k tomu najlepšiemu spôsobu, ako, ako napraviť spôsobenú škodu a v ideálnom prípade ten páchateľ lepšie pochopí, čo spôsobil, akú bolesť, aké škody a zároveň tá obeť má pocit spravodlivosti, že sa nejakým spôsobom podieľala na definícii toho trestu. No a vo vzťahu ku korupcii ako príde mi to trošku možno menej aplikovateľné, keďže tou obeťou sme my všetci. V každom prípade ten prístup koalície je dosť, alebo to hlásanie sa k tomuto ideálu má vážne trhliny. Jednak, ako ste spomenuli, chýbajú financie na tých probačných úradníkov. Po druhé, ten spôsob prijímania týchto zmien v skrátenom legislatívnom konaní vlastne je v príkrom protiklade s tým ideálom, že tie obete, teda my občania by sme sa mali zúčastňovať toho procesu. A po tretie mi už nevychádza čas. Ďakujem.
6. schôdza NR SR - 18.deň - B. popoludní
Dátum: 2024-01-17
Poslanec: Hellebrandt, Tomáš (PS)
Druh vystúpenia: Vystúpenie s faktickou poznámkou

6. Ďakujem za slovo. Mňa zaujali dva paradoxy, ktoré ste, pán kolega Hlina, spomenuli alebo na ktoré ste narážali. Prvým je, že progresívne alebo pokrokové koncepty ako restoratívna justícia, ktorej cieľom vo vyspelých krajinách je účinnejšie potrestať a vyvolať lepšie pochopenie spôsobenej škody na strane odsúdených a zároveň poskytnúť účinnejší spôsob, akým obete trestnej činnosti môžu dosiahnuť uzavretie alebo pocit, že spravodlivosti bolo zadosťučinené, sú touto vládou používané na reálny návrat do spoločnosti o dvadsať rokov dozadu, do doby nespravodlivosti a kriminálnych gangov v uliciach Slovenska. A ten druhý paradox je, že novela Trestného zákona napísaná pre nich a pre ich ľudí môže mať za taký nečakaný vedľajší účinok, že spôsobí najhoršiu moru ich voličov, teda zvýšenie tej najhoršej migrácie z tretích krajín, tej, ktorá je... ktorej účelom je páchanie trestnej činnosti. A presne na toto je určený ten riadny legislatívny proces, aby takéto nečakané dôsledky identifikoval a prípadne kvantifikoval, čo by v tomto prípade napríklad ukázalo či tá obava ohľadom migrácie je opodstatnená. A malá poznámka na záver. Pre porovnávanie s hranicou malej škody by som nepoužíval minimálnu mzdu, pretože viaceré krajiny v Európe minimálnu mzdu uzákonenú nemajú, takže priemerná mzda je lepšia. Ďakujem.
6. schôdza NR SR - 16. deň - A. dopoludnia
Dátum: 2024-01-12
Poslanec: Hellebrandt, Tomáš (PS)
Druh vystúpenia: Vystúpenie s faktickou poznámkou

150. Ďakujem za slovo. Pani Holečková uviedla niekoľko príkladov, kedy navrhované znenie zákona spôsobí vážne problémy v aplikačnej praxi. A aj keby tento zákon ako celý bol v poriadku, práve riadny legislatívny proces vrátane medzirezortného pripomienkového konania ponúka nástroj, ako takéto malé chybičky krásy identifikovať a odstrániť. Je pravda, ako povedala pani Kolíková v jednom zo svojich vstupov, že MPK je jedna z bŕzd, ktoré obmedzujú prílišnú koncentráciu moci. Ale v porovnaní s ostatnými brzdami, je táto pomerne slabá. Existuje totiž mnoho prípadov a stačí sa pozrieť len na predošlú vládu, kedy vláda v MPK presadila legislatívu, ktorú považovala za dôležitú, napriek hlasnej kritike zo strany opozície aj odbornej verejnosti. V MPK sa jednoducho rozhodla, že zásadné pripomienky a výhrady k zákonu ako celku nebude akceptovať. Drobné pripomienky zamerané na aplikačné problémy však zapracovala, čo pomohlo zmenšiť rozsah nezamýšľaných vedľajších škôd. MPK by teda ani v tomto prípade neznemožnilo prijatie tohto zákona, ale je škandalózne, že aspoň takéto malé opravy nebolo možné urobiť v tak závažnej právnej úprave, ako je novela trestného kódexu. Ďakujem.
6. schôdza NR SR - 16. deň - A. dopoludnia
Dátum: 2024-01-12
Poslanec: Hellebrandt, Tomáš (PS)
Druh vystúpenia: Vystúpenie s faktickou poznámkou

106. Ďakujem za slovo a vďaka, Števo, za tvoj príspevok. Budem mať čas, reagujem na dve časti tvojho výstupu. Spomenul si, že poslanci koalície si nerobia svoju robotu. Ja som včera prvýkrát počul hlas pani Plevíkovej, keď sa, keď položila nejakú bezvýznamnú otázku pánovi, pánovi Ficovi. Dnes, teda ak dobre dovidím, tak sedí tam s kolegom a počas tvojho prejavu sa chichotali. Ale teda aspoň niečo, aspoň som ju počul, lebo viacero jej kolegov som nepočul vôbec. A predstavte si taký pracovný kolektív, kde po dvoch-troch mesiacoch vlastne niekto alebo polovica zúčastnených vôbec neprehovorí. Predstavte si školskú triedu okrem teda niektorých špeciálnych tried, kde, kde to očakávate. Nie je to úplne v poriadku. Potom si pomenoval inštitúcie, ktoré vláda svojimi, na ktoré sa vláda zamerala v týchto prvých mesiacoch jej vládnutia. Spoločným menovateľom všetkých týchto zmien je, že sa týkajú inštitúcií, o ktorých vlastne v odbornej verejnosti neboli žiadne hlasy, ktoré by volali po nejakých zmenách alebo, nebodaj, zrušeniu. Zároveň neboli uvedené nejaké uveriteľné spoločenské benefity v dôvodových správach, čiže jediným, dôvod, dôvodom pre tieto zmeny sú osobné výhody poslancov vládnej koalície. Ďakujem.
6. schôdza NR SR - 15.deň - B. popoludní
Dátum: 2024-01-11
Poslanec: Hellebrandt, Tomáš (PS)
Druh vystúpenia: Vystúpenie s faktickou poznámkou

196a. Ďakujem za slovo a ďakujem kolegyni Marcinkovej. Zaujal ma ten rešerš ohľadom krajín, ktoré majú obdobné štruktúry pre, pre riešenie korupcie a organizovaného zločinu ako má Slovensko. Ja mám len takú otázku, že či všetky tieto útvary, špecializované, sú nezávislé od tej hlavnej prokuratúry, pretože toto je dôležité pri negovaní toho, toho argumentu vlády a myslím, že je dôležité, aby to zaznelo, aby to bolo objasnené. Ale chcel by som povedať, že aj keby, aj keby toto nesedelo, toto nie je rozhodujúce v tejto, v tejto debate. Keď hodnotíme nejaké inštitúcie, inštitucionálne nastavenia alebo nastavenie politík, priblíženie sa k európskemu priemeru alebo k európskym normám, nie je samo o sebe dostatujúč... dostatočným argumentom. Ten argument musí mať aj nejaký racionálny základ, musíme vysvetliť, aký legitímny cieľ tým chceme dosiahnuť. Napríklad keď hovoríme, že vys... že výdavky na vzdelávanie a vedu, výskum chceme, potrebujeme zvýšiť a priblížiť sa priemeru EÚ, má to jednoznačne pozitívne hospodárske vplyvy a vplyvy pre rozpočet. Keďže odborníci a odborníčky ako aj opozícia často používajú to priblíženie k EÚ ako súčasť ich argumentu, vláda možno nesprávne pochopila, že toto je dostatočná, dostatočný argument sám o sebe. Ak nám nedo... ak neposkytnú tú druhú časť, je to problém.
6. schôdza NR SR - 15.deň - B. popoludní
Dátum: 2024-01-11
Poslanec: Hellebrandt, Tomáš (PS)
Druh vystúpenia: Vystúpenie s faktickou poznámkou

152. Ďakujem ti, Dávid, za tvoju obhajobu mladých ľudí. Je dôležité, že pár z nich sedí aj v tomto parlamente, pretože táto skupina je pri tvorbe politík výrazne nedostatočne reprezentovaná. Ja som v zahraničí žil od desiatich rokov. Keď so vyštudoval, tak som v podstate od skončenia štúdia rozmýšľal nad návratom na Slovensko. Mal som takú úchylku, že som sledoval politiku a práve, keď som videl to, čo sa dialo aj v tejto, aj v tejto sále, tak toto ma, toto bola jedna z vecí, ktorá ma najviac, najviac mi bránila k tomu, aby som sa vrátil. Zmenilo to až vstup PS do politiky a rozvoj analytických jednotiek v štáte, ktoré boli také prvé ostrovy pozitívnej deviácie. Keď si dnes nejaký mladý človek pozrie záznam a vidí ministra Krajniak... ministra Kaliňáka, človeka v top dvojke alebo päťke najmocnejších ľudí v tejto krajiny, ako neslušne vyrušuje prezentujúceho nového a zároveň najmladšieho poslanca Národnej rady krátko po tom, ako ostentatívne pred celým plénom čítal rokovací poriadok, tak to dokáže odradiť aj najväčšieho vlastenca žijúceho v zahraničí. Ďakujem.
6. schôdza NR SR - 14.deň - B. popoludní
Dátum: 2024-01-10
Poslanec: Hellebrandt, Tomáš (PS)
Druh vystúpenia: Vystúpenie s faktickou poznámkou

44. Ďakujem za slovo. Vďaka, Števo, za tvoju technickú a analytickú a o to dôležitejšiu, dôležitejší vstup do diskusie. Skúsim zhrnúť a možno trošku refo... reformuvávať niektoré tvoje argumenty a ty mi potom môžeš povedať, že či som trafil. Hovoril si o investoroch a investíciách, ktoré možno rozdeliť do dvoch skupín. Krátkodobé finančné investície primárne do štátnych dlhopisov, ktorými vláda financuje deficit verejných financií, sú prvá skupina. Úroky, ktoré vláda za tieto pôžičky platí, závisia primárne od finančnej situácie štátu. Aj tu môže mať nadmerné využívanie skráteného legislatívneho konania negatívny vplyv, pretože zvyšuje šance, že legislatíva bude nekvalitná a s nečakanými vplyvmi na rozpočet, čo je príklad aj tohto zákona. A potom sú tu dlhodobé priame investície, ktoré sú nie do finančných aktív, ale do reálnej ekonomiky, do výroby, do fabrík, do nových pracovných miest, čo je, samozrejme, dôležitý impulz pre ekonomiku a životnú úroveň. Títo investori priamo sledujú kvalitu právneho štátu a stabilitu legislatívneho prostredia. Nadmerné využívanie skráteného legislatívneho konania a zvlášť v oblastiach ako je trestné právo, korupcia, regulácia, daňová politika vnímajú títo investori zvlášť citlivo. Čiže týmito opatreniami naozaj znižujeme životnú... (Prerušenie vystúpenia časomerom.)
6. schôdza NR SR - 13.deň - B. popoludní
Dátum: 2024-01-09
Poslanec: Hellebrandt, Tomáš (PS)
Druh vystúpenia: Vystúpenie s faktickou poznámkou

227. Ďakujem za slovo a ďakujem, Natália, za tvoj príspevok. Hovorila si veľa o participácii. Ja by som sa k tomuto chcel vrátiť. Táto vláda totiž nielenže nedokáže splniť svoj sľub zvýšiť participáciu ľudí na príprave zákonov, ona nedokáže ani zabezpečiť participáciu vlastných poslancov a poslankýň na príprave zákonov. Participácia totiž nie je iba o odieraní sedačiek a stláčaní gombíkov, to by dokázali aj vytrénované opičky. Participácia je o diskusii, je o vymieňaní názorov, skúseností, odborných spôsobilostí a to sa ukazuje, že dokáže, výsledkom toho sú lepšie zákony, ktoré sú v prospech všetkých ľudí alebo ľudu a nielen vybratých našich ľudí. Vo vyspelých krajinách sa zvažuje koncept participatívnej alebo deliberatívnej demokracie. Ide o to, že tá diskusia sa nedeje iba v parlamente, ale aj vo vybratých reprezentatívnych skupinách obyvateľov a toto je spôsob, ako naozaj zistiť ten názor ľudu a nielen svojich, svojich ľudí a svojich voličov. Ukazuje sa v týchto skupinách, že takáto diskusia dokáže akoby obrúsiť hrany a často vedie k jednomyseľnému rozhodnutiu. Plénum 150 ľudí je príliš veľké na takúto deliberatívnu diskusiu, preto existujú výbory v parlamente. Žiaľ, vaši poslanci blokujú aj tieto. Tak toto je výsmech participácii. Ďakujem. (Potlesk.)
6. schôdza NR SR - 13. deň - A. dopoludnia
Dátum: 2024-01-09
Poslanec: Hellebrandt, Tomáš (PS)
Druh vystúpenia: Vystúpenie s faktickou poznámkou

Ďakujem za slovo. Aj ja ďakujem pánovi ministrovi za vystúpenie. Ja nie som právnik, preto si dovolím iba dve poznámky, ktoré ma napadli. Po prvé hovoríte, že skrátené legislatívne konanie využívala vo veľkom aj minulá vláda. Je to pravda, kritizovali to viacerí komentátori aj politici či už v parlamentnej, alebo neparlamentnej opozícii vrátane Progresívneho Slovenska. A je pravda, že vláda Igora Matoviča a Igor Matovič osobitne valcoval pravidlá, normy aj inštitúcie, ktoré tu boli dlhodobo zabehnuté, ako nikto predtým. Viacerí z nás poukazovali na to, že to vytvára dôležitý precedens a nebezpečný precedens do budúcnosti. Žiaľ, vy namiesto toho, aby ste vrátili nejakú úctu k pravidlám, tak len tieto obavy potvrdzujete. No a po druhé, špeciálnej prokuratúre vyčítate, že kontroluje sama seba, že nemá nejakú externú spätnú väzbu. Zároveň vysvetľujete, že vy ste nejaké zmeny v Trestnom zákone navyše oproti tomu, čo predkladal minister Karas, preberali v nejakom uzavretom konzíliu na ministerstve, kde máte ľudí, ktorým dôverujete, je to uzavretý kruh a zubami-nechtami sa bránite externej spätnej väzbe od odborníkov a odborníčok v rámci riadneho legislatívneho procesu. Pri všetkej úcte to je dosť schizofrenická argumentácia. Ďakujem. (Potlesk.)
6. schôdza NR SR - 12.deň - B. popoludní
Dátum: 2024-01-08
Poslanec: Hellebrandt, Tomáš (PS)
Druh vystúpenia: Vystúpenie s faktickou poznámkou

28. Ďakujem za slovo, pán predsedajúci. A ďakujem za príspevok do rozpravy pánovi kolegovi Vančovi. Ty si hovoril, že koalícia často alebo predstavitelia koalície odôvodňujú tieto zmeny s tým, že vlastne sa chcú priblížiť nejakému štandardu EÚ. Pani poslankyňa Kolíková toto už vyvrátila, ale ja by som chcel túto ich snahu podporiť, a dúfam, že v tom budú konzistentní aj pri iných témach, napríklad v Trestnom zákone chýba definícia domáceho násilia, čo je v Európskej únii úplný štandard. Čo sa týka iných oblastí, mohli by sme sa časom priblížiť štandardom EÚ vo výdavkoch na vzdelávanie a výskum a vývoj v pomere k HDP, ktoré dnes máme veľmi nízke. Mohli by sme zaviesť práva pre páry rovnakého pohlavia, ktoré sú už úplným štandardom v rámci EÚ, dokonca väčšina krajín už má zavedené manželstvá takýchto párov. Mohli by sme znížiť daňovo-odvodové zaťaženie práce, ktoré máme jednych z najvyšších v rámci EÚ, tiež štandardy v oblasti ochrany prírody aviz... ja... avizované ministrom životného prostredia, a teda zmeny, ktoré chce robiť, sú v príkrom rozpore so štandardmi Európskej únie. Tiež som zachytil, že... no už neni čas, tak dúfam, že budú v tomto konzistentní.
6. schôdza NR SR - 10.deň - B. popoludní
Dátum: 2023-12-20
Poslanec: Hellebrandt, Tomáš (PS)
Druh vystúpenia: Vystúpenie s faktickou poznámkou

98. Ďakujem za slovo, pán predsedajúci. Ďakujem ti, Inga, za tento, tento príspevok. Každý, každý rezortný nejaký vlastne zodpovedajúci za svoju, za svoju rezortnú agendu, hovorí o tom, že by sa výdavky v danej oblasti mali zvyšovať. Ja sa venujem sociálnym veciam a ja si to takto nemyslím a podporujem to vlastne analýzou vlastne porovnania slovenských výdavkov so zahraničím, ty si spomínala, že zaostávame vo vzdelávaní, v iných oblastiach vrátane teda sociálnych výdavkov nezaostávame. A ja by som chcel v tejto súvislosti upozorniť aj na novú analýzu ministerstva financií z októbra tohto roku, volá sa Výdavkové priority pre úspešné Slovensko, ktorá presne robí toto, že porovnáva naprieč všetkými, robí to trošku v inej kvanti... kvalifikácii ako, ako na báze teda rozpočtových kapitol, ale to nie je podstatné. Stále hovorí, že priorita pri zvyšovaní výdavkov by malo byť zdravotníctvo, veda, výskum, nielen preto, že tam najviac zaostávame, ale aj preto, že toto je vlastne základ pre ekonomický rast a dobiehanie Západu, čo musí byť jedným, jednou teda z tých kamienkov v mozaike, ktorá nám pomôže... (Prerušenie vystúpenia časomerom.)
6. schôdza NR SR - 9.deň - B. popoludní
Dátum: 2023-12-19
Poslanec: Hellebrandt, Tomáš (PS)
Druh vystúpenia: Vystúpenie s faktickou poznámkou

259. Ďakujem veľmi pekne za vaše reakcie. Budem veľmi rýchly. Pán Dostál, áno, bol som úradník navyše, ale nikdy som nemal tú oštaru, že by som musel zdôvodňovať nejaký zákon, ale teda súcitím s ľuďmi, ktorí to, ktorí to musia robiť, lebo verte, že politici to nerobia. Pán Szalay, čo sa týka mladých ľudí, hovoríte úplnú pravdu, však aj my sme zvýrazňovali a stále zvýrazňujeme odchod mladých ľudí, len ja si nespomínam, že by niekto z koalície a konkrétne Robert Fico niekedy politicky adresoval mladých ľudí a vlastne snažil sa získať informácie o tom, prečo odchádzajú a čo by sa s tým dalo robiť. Podľa mňa preňho toto vôbec nie je téma. Ďakujem.
39. schôdza NR SR - 11.deň - B. popoludní
Dátum: 2025-09-25
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

Ďakujem pekne. Teraz to ide, prepáčte teda, že tak že zdržiavam, škoda, lebo chcel som aj že nemusím zareagovať pán Horecký, kľudne sme si to mohli odpustiť. Škoda, že ste to vnímali ako teatro. Ja som reagoval na to, že sa vyvíja neprimeraný nátlak a cirkevný sudca, docent pán Mordel povedal, že nehlasovaním budem vylúčený z cirkvi. Toto považujem za vážnu vec. To som chcel tým povedať. Prepáčte, na mňa už pokrikovali v kostole. Neviem síce začo, ale už pokrikovali. Po mojej mame pokrikovali v kostole. Moja mama má jedinú radosť, ísť ráno do kostola. Nechajte tým ľuďom, sú ľudia, jedinú radosť, proste to sú ľudia, ktorí viete, že nerobte to, neviem načo ste považoval za potrebné vôbec vystúpiť, povedať, že teatro, načo to vôbec bolo dobré, podľa mňa to kľudne mohlo skončiť bez tej vašej faktickej poznámky. Pokiaľ viem ste bol aj minister školstva, robíte v školstve, mohli ste to odhadnúť, že to ste vôbec nemuseli povedať. Fakt ste to vôbec nemuseli povedať. Ja som sa len bránil tým, že nechcem aby niekto po mne pokrikoval, ani po mojej mame, aby niekto po mne pokrikoval, ja nič zlé nerobím. Naozaj nič zlé nerobím a neviem, neviem prečo by mal niekto mňa vylučovať z cirkvi. Ďakujem.
39. schôdza NR SR - 11.deň - B. popoludní
Dátum: 2025-09-25
Poslanec: Hlina, Alojz (SaS)
Druh vystúpenia: Vystúpenie v rozprave

Ďakujem veľmi pekne, vážený pán predseda, pardon, vážené kolegyne, kolegovia. Dovoľte mi, budem krátky, nevyužijem, takže trošku osobnejšie, ale nedá mi to nepovedať. Zachytil som len zbežne komentár pána Róberta Fica aj v kontexte s mojou osobou, že bývalý predseda KDH a teraz, neviem čo. Z toho ma hlava nebolí a ja len chcem povedať, že je tu vytváraný taký určitý nátlak a tomu sa chcem trošku postaviť a troška aj tak povedať a možno sa aj spýtať, ako to niekto bude pozerať. Ten nátlak pociťujem aj na seba a viete, ja sa nehrám na kresťana. Ja som sa nestal kresťanom po 89. a nechcem nikomu vstupovať do svedomia, hej, ako kto stískal knižky a po 89. to upratoval a teraz tu väčšieho kresťana nie je. To je každého svedomie. Ja, proste to mám z rodiny generačne, to proste s tým už neurobíte nič. Tá väzba je silná. Mám dar viery a som rád, že ho mám. Nikoho tým neobťažujem, ale pociťujem veľký nátlak, lebo som si prečítal z úst docenta, myslím, ústavného sudcu, pán Mordel povedal, že ak nezahlasujem za, tak sa vylúčim z kresťanskej cirkvi a ja vás chcem poprosiť, ja neviem, či to takto je a či ak to funguje? Prosím vás, mňa nevylučujte z kresťanskej cirkvi. Ja si to, ja si to nezaslúžim. Naozaj, ja žijem ako žijem, snažím sa žiť čestne. Prosím vás, nerobte to. Ja naozaj mám k tomu výzvu, citoval to prežívam. Ja viem, že niektorí to prežívajú silnejšie. Nikomu nevstupujem do svedomia, len prosím vás, nehrozte mne, že ma vylúčite z cirkvi za to, že dnes nezahlasujem. Fakt to nerobte, prosím vás. Čo, čo s tým má to hlasovanie, čo s tým má to hlasovanie? To je moje svedomie, ja viem, ja nikomu to nie, čo ja nestupujem, ale tu mi nejaký cirkevný sudca vyhráža, že ma, že som vylúčený z cirkvi a tu sa chcem spýtať môjho biskupa, ja sa chcem spýtať, nie vás SMER-áci, ja sa vás nepotrebujem spýtať nič. Ja sa chcem spýtať môjho biskupa, či naozaj, či to je naozaj, že či je takto stojí tá otázka, lebo áno, prepáčte, ja dneska nezahlasujem. Nebudem proti, nezahlasujem. (Potlesk.) Ale nevyhrážajte sa mi, prosím vás, nevyhrážajte sa mi, že ma vylúčite z kresťanskej cirkvi. Ja ju mám rád. Ja mám dar viery. Ja sa tu nebudem s vami zápasiť, to má väčší. Všetci majte aký chcete. Len prosím vás, mi nevyhrážajte, že ma z nej vylúčite. Dobre? To som chcel poprosiť všetkých tých signatárov, všetky tie skvostné mená, čo tam boli, čo sa podpísali, že tí, čo nezahlasujú, ako budú vylúčení. Aj pán Mordel, ja neviem kde to je, ten kňaz, myslím, že dokonca na Orave. Pán poslanec. Pán poslanec. Čiže toto som si chcel. Končím, končím. Ja som tiež sľúbil. Tak musíte, lebo musíte sa vyjadrovať k pozmeňujúcim návrhom, prečo, ak ani tak skončíte alebo prejdite. Poď sa vyjadrujte k tomu, k čomu sa vyjadroval. Čiže toto som chcel povedať a nech mi je odpustené. Dobre? Ďakujem vám pekne.
39. schôdza NR SR - 11.deň - B. popoludní
Dátum: 2025-09-25
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

Ďakujem velmi pekne. Ďakujem veľmi pekne kolegom za reakcie. Možno k tomu, čo bolo tak naznačené, aj Ondrej Dostál to spomínal, s tou žiadosťou, že nezachytil som, ale že teda bude to nejaká ako keby oštara, že kto by naháňal tých ľudí, aby to vypisovali. A prečo by ich mal niekto naháňať? Podľa mňa to ich vôbec, oni to práveže budú iniciatívne písať. Však keď budú niečo chcieť, tak ich nik nebude naháňať. A keď to nevypíšu, no tak nič nedostanú. Prečo by niekto niekoho mal naháňať za to, aby dostal nejaké peniaze? To je úplne, ja nechápem, že to (pozn. prepis.: nezrozumiteľne povedané), že z čoho. Viete, to je zase nepoznanie bazálnej logiky, hej? Čiže ja niečo chcem a očakáva sa, že niečo vypíšem. No tak to vypíšem. Prečo by ma mal niekto naháňať, že to mám vypísať? Keď to nevypíšem, no tak to nedostanem. To je ako, a to je to. Čiže myslím, že tá myšlienka žiadosti žije a ja sa spolieham, že v tejto krajine ešte je aj zopár lucídnych, racionálnych ľudí vo vysokých postoch s veľkou mocou, ktorí tiež povedia, že na peniaze sa robí, že to nerastie na strome a ktorí povedia, však neblbnite, naozaj neblbnite, lebo teraz odhadujete, že to bude stáť 400. Ja si dovolím tvrdiť, že keď tam dáte tie žiadosti, tak to bude polka, možno tretina, koľko ľudí ešte bude mať v sebe tú hanbu, že to radšej nevypíše, hej, ako to vypíše. Takže znova, kde ja racionálny dôvod, že sa to v tom zákone neobjavilo, že súčasťou tej energopomoci je tá entita, ten človek, tá domácnosť povinná niečo vyplniť. Ja absolútne tomu nechápem. Za všetko dneska musíte vypĺňať papiere. Všetko, absolútne všetko. Niečo chcete na úradoch, všetko vypĺňate papiere, iba tu vám niekto dáva neviem koľko 100 euro a nemusíte absolútne nič? Prečo v tomto prípade je tak veľkorysý ten štát?